**OSNUTEK**

*Osnutek pogodbe o sodelovanju je del razpisne dokumentacije Javnega povabila k vpisu na seznam koordinatorjev za zagotavljanje podpore pri prijavi na javni poziv in izvedbi projekta, ki je ni potrebno prilagati prijavi na zadevno javno povabilo. Vzorec pogodbe je informativnega značaja. Eko sklad, j.s. si pridržuje pravico do sprememb pogodbe.*

**Eko sklad, Slovenski okoljski javni sklad**, Bleiweisova cesta 30, 1000 Ljubljana, matična številka: 5854067000, davčna številka: 10677798, ki ga zastopa direktorica mag. Mojca Vendramin (v nadaljevanju: **Eko sklad**)

in

**XXX d.o.o.**, naslov, matična številka: , davčna številka: , ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljnjem besedilu: **prijavitelj**)

in

**ime, priimek,** naslov, opravlja delo za prijavitelja na podlagi pogodbe \_\_\_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_. \_\_. \_\_\_\_;

**ime, priimek,** naslov, opravlja delo za prijavitelja na podlagi pogodbe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_. \_\_. \_\_\_\_;

**ime, priimek,** naslov, opravlja delo za prijavitelja na podlagi pogodbe \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_. \_\_. \_\_\_\_

(v nadaljnjem besedilu: **koordinatorji**)

sklenejo naslednjo

**POGODBO O SODELOVANJU**

ŠT.

**Uvodne ugotovitve**

**1. člen**

Pogodbene stranke uvodoma ugotavljajo, da:

* je Eko sklad na svoji spletni strani dne 20. 6. 2024 objavil Javno povabilo k vpisu na seznam koordinatorjev za zagotavljanje podpore pri prijavi na javni poziv in izvedbi projekta (v nadaljnjem besedilu: javno povabilo);
* je prijavitelj dne X. XX. XXXX oddal prijavo na javno povabilo, ki je sestavni del te pogodbe;
* je Eko sklad po pregledu prijave iz prejšnje alineje ugotovil, da prijavitelj in koordinatorji izpolnjujejo vse pogoje javnega povabila ter je prijavitelja dne X. XX. XXXX obvestil o izboru;
* plačila po tej pogodbi delno financira Evropska unija, in sicer iz Evropskega sklada za regionalni razvoj (ESRR) v okviru »Programa za zmanjševanje energetske revščine 2024 -2027 (Program ZER 2024 – 2027)«, v okviru Programa evropske kohezijske politike v obdobju 2021-2027 v Sloveniji, Prednostne naloge 3: Zelena preobrazba za podnebno nevtralnost, Specifičnega cilja RSO2.1. Spodbujanje energijske učinkovitosti in zmanjševanje emisij toplogrednih plinov;
* so seznanjene, da s podpisom te pogodbe vstopajo v pogodbeno razmerje, ki ga pogodbene stranke ne morejo oblikovati povsem prosto, ker je pogodba v določenem delu pod javnopravnim režimom, ki odstopa od splošnih pravil pogodbenega prava. Eko sklad nastopa v tej pogodbi kot nosilec javnega interesa in pri njegovem uresničevanju razpolaga s pooblastili, ki pomenijo enostransko poseganje v določbe te pogodbe, zlasti v delih, ki se nanašajo na pristojnosti Eko sklada;
* so seznanjene, da morajo biti vse aktivnosti, ki se podpirajo iz Evropskega sklada za regionalni razvoj, v skladu z veljavnim pravom EU in nacionalnim pravom. Plača se tiste upravičene stroške po tej pogodbi, ki niso obremenjeni s kršitvami veljavnih predpisov ali te pogodbe;
* pomen izrazov, uporabljenih v tej pogodbi, je enak pomenu izrazov, kot jih določa JAVNI POZIV ZER 2024 Nepovratne finančne spodbude za zmanjševanje energetske revščine (Ur.L. XX. XX. XXXX z dne XX. XX. XXXX; v nadaljnjem besedilu: javni poziv ZER 2024), razen če ta pogodba izrecno določa drugačen pomen posameznega izraza;
* sklepajo to pogodbo za ureditev medsebojnih razmerij.

**Predmet pogodbe**

**2. člen**

Predmet pogodbe je določitev medsebojnih pravic in obveznosti pogodbenih strank pri zagotavljanju podpornih aktivnosti (potencialnim) vlagateljem na javnem pozivu ZER 2024.

Obseg aktivnosti koordinatorjev se deli na 2 sklopa:

1. **pomoč vlagateljem pri prijavi** (v obsegu največ do 4 svetovalnih ur), kar vključuje:
* pomoč pri razumevanju pogojev in zahtev javnega poziva;
* izpolnitev obrazca »Vloga na javni poziv«, pomoč pri pridobivanju vseh zahtevanih prilog in, v primeru danega pooblastila, vložitev vloge;
* pomoč pri dopolnjevanju vloge v postopku obravnave oziroma, v primeru danega pooblastila, dopolnjevanje vloge;
* vzpostavitev sodelovanja z različnimi deležniki (npr. center za socialno delo), ki glede na naravo njihovega poslanstva pomagajo pri zmanjševanju revščine oz. razreševanju specifike prikrajšanosti posameznega vlagatelja (iskanje ustreznih rešitev);
* ostale nepredvidene aktivnosti, namenjene vložitvi popolne vloge;
* po potrebi sodelovanje z Eko skladom.
1. **administrativna pomoč vlagateljem pri izvajanju projekta** (v obsegu največ do 18 svetovalnih ur), kar vključuje:
* pomoč pri razumevanju pogojev in zahtev javnega poziva v zvezi z izvedbo projekta ter predstavitev postopka izvedbe projekta;
* pomoč pri upravnih postopkih ter drugih postopkih obravnave vloge (npr. pridobitev kulturnovarstvenega soglasja, vložitev vloge za druge oblike pomoči itd.) oziroma, v primeru danega pooblastila, sodelovanje v upravnih postopkih ter drugih postopkih obravnave;
* pomoč pri pridobivanju predračunov izvajalcev za izvedbo posameznega ukrepa/ov oziroma, v primeru danega pooblastila, pridobivanje predračunov izvajalcev za izvedbo posameznega ukrepa/ov;
* tolmačenje in spremljanje izvajanja posamezne Tripartitne pogodbe (npr. skrb za pričetek del v predpisanem roku, zagotavljanje pravočasnosti informiranja energetskega svetovalca za izvedbo vmesnega ali končnega ogleda posameznega izvedenega ukrepa ipd.);
* sodelovanje z dodeljenim energetskim svetovalcem, izvajalcem/i ter Eko skladom (npr. v primeru potrebe po zagotavljanju strokovne podpore pri pridobivanju predračunov glede na tehnične pogoje in zahteve posameznega ukrepa, ki so določeni v javnem pozivu);
* pomoč pri pridobitvi zaključne dokumentacije izvedenega posameznega ukrepa oziroma, v primeru danega pooblastila, pridobitev zaključne dokumentacije izvedenega posameznega ukrepa;
* opravljanje drugih, s projektom povezanih aktivnosti.

Izbira koordinatorja je na strani (potencialnega) vlagatelja na javnem pozivu ZER 2024. Eko sklad ne odgovarja za škodo, ki bi jo s svojim nestrokovnim delom vlagatelju povzročil izbrani koordinator. Eko sklad se le zavezuje poravnati stroške koordinatorjev v primeru izpolnjevanja za to določenih pogojev in izključno za aktivnosti določene v tej pogodbi.

Naloga koordinatorja je, da se hitro in vsestransko odziva na potrebe vlagateljev ter zagotavlja pomoč oz. podporne aktivnosti z namenom izvedbe projekta. Načini vključevanja koordinatorja so lahko:

* terenska svetovanja oz. zagotavljanje podpornih aktivnosti osebno na domu vlagatelja;
* telefonsko svetovanje oz. zagotavljanje podpornih aktivnosti;
* svetovanje preko e-pošte, navadne pošte, preko drugih komunikacijskih orodij (npr. aplikacije Viber, Zoom ipd.).

**Plačilo in poročilo o opravljenih aktivnostih**

**3. člen**

Plačilo za izvedene aktivnosti, ki so navedene v točki a) in b) 2. člena te pogodbe, znaša 30 EUR na svetovalno uro koordinatorja. Znesek svetovalne ure koordinatorja vključuje vse stroške (vključno s potnimi stroški, stroški telekomunikacije, poštnimi storitvami, vsemi dajatvami ipd.). Plača se na podlagi dejansko opravljenih svetovalnih ur pri posameznem (potencialnem) vlagatelju, in sicer največ za:

1. **4 svetovalne ure v višini 30 EUR/uro za zagotavljanje pomoči pri prijavi (potencialnemu) vlagatelju na javni poziv ZER 2024 (največ do 120 EUR za opravljene svetovalne ure koordinatorja);**
2. **18 svetovalnih ur v višini 30 EUR/uro za zagotavljanje pomoči pri izvajanju projekta vlagatelja (največ do 540 EUR za opravljene svetovalne ure koordinatorja).**

Sredstva se zagotavljajo v okviru proračuna Republike Slovenije in zajemajo:

1. za projekte na programskem območju Zahodna Slovenija:
* namenska sredstva Evropskega sklada za regionalni razvoj (ESRR) – EU del (85 %),
* namenska sredstva Evropskega sklada za regionalni razvoj (ESRR) – slovenska udeležba (15 %);
1. za projekte na programskem območju Vzhodna Slovenija:
* namenska sredstva Evropskega sklada za regionalni razvoj (ESRR) – EU del (40 %),
* namenska sredstva Evropskega sklada za regionalni razvoj (ESRR) – slovenska udeležba (60 %).

Pravice porabe so v sprejetem proračunu zagotovljene v okviru finančnega načrta Ministrstva za kohezijo in regionalni razvoj. Skladno z izdano odločitvijo o podpori organa upravljanja in zadnjim veljavnim Izvedbenim načrtom Programa evropske kohezijske politike v obdobju 2021-2027 v Sloveniji bodo pravice porabe načrtovane v okviru finančnega načrta Ministrstva za okolje, podnebje in energijo (v nadaljnjem besedilu: pristojno ministrstvo).

Pogoji za plačilo svetovalnih ur so:

* opravljene aktivnosti iz točke a) ali b) 2. člena te pogodbe;
* sklenjena Pogodba o sodelovanju med Eko skladom, prijaviteljem in koordinatorji;
* podpisan Dogovor o sodelovanju med posameznim koordinatorjem in (potencialnim) vlagateljem;
* s strani Eko sklada potrjen Zbirni obrazec opravljenih svetovalnih ur;
* s strani Eko sklada potrjeno Poročilo o opravljenih podpornih aktivnostih, iz katerega mora izhajati obseg svetovalnih ur ter opis izvedenih podpornih aktivnosti.

e Dogovor o sodelovanju iz tretje alineje prejšnjega odstavka ni podpisan, ker (potencialni) vlagatelj zavrača podpis ali je neodziven, vse brez objektivnega in utemeljenega razloga, lahko Eko sklad šteje ta dogovor za podpisanega s strani obeh strank.

Prijavitelj Zbirni obrazec opravljenih svetovalnih ur, Poročilo o opravljenih podpornih aktivnostih Eko skladu ter ostalo pripadajočo dokumentacijo posreduje na elektronski naslov: koordinatorji@ekosklad.si.

Na podlagi potrjenega ali delno potrjenega Zbirnega obrazca opravljenih svetovalnih ur in potrjenega ali delno potrjenega Poročila o opravljenih podpornih aktivnostih prijavitelj izstavi Eko skladu račun v predpisani obliki e-računa.

Koordinator vlagatelju zagotavlja podporo skozi celoten postopek izvedbe projekta, kar pomeni, da koordinator vlagatelju v okviru maksimalnega števila ur nudi pomoč vse do zaključka vseh ukrepov projekta. Prijavitelj o zadnji(h) opravljeni(h) svetovalni(h) uri(ah) od maksimalnega števila ur za posameznega vlagatelja poroča po predložitvi popolne zaključne dokumentacije zadnjega ukrepa projekta, ki se bo pri posameznem vlagatelju izvedel (z namenom zagotavljanja pomoči skozi celoten postopek izvedbe projekta).

V primeru nepredvidljivih okoliščin, na katere prijavitelj ali koordinator nista mogla vplivati, kot npr. ko vlagatelj predčasno odstopi od izvedbe projekta ali vlagatelj umre pred dokončanjem projekta ipd, se pogoji za plačilo opravljenih svetovalnih ur štejejo za izpolnjene, če to potrdi Eko sklad. V tem primeru prijavitelj pripravi poročilo z opravljenimi urami, na podlagi katerega se plačajo upravičene svetovalne ure.

V primeru ko Eko sklad presodi, da iz Poročila o opravljenih podpornih aktivnostih ne izhaja realna situacija oz. ne najde neposredne povezave med nastankom stroška in izvedbo ukrepov projekta, lahko pozove na pojasnilo ali predložitev morebitnih dodatnih dokazil o nastanku stroška. V primeru, da Eko sklad presodi, da dodatna dokazila ne nakazujejo v zadostni meri povezave med nastankom stroška in izvedbo vseh ukrepov projekta, kot tudi v primeru neupravičenih stroškov, lahko Eko sklad Poročilo o opravljenih podpornih aktivnostih zavrne delno ali v celoti.

Podrobnejšo vsebino poročanja in zahteve v zvezi z uveljavljanjem opravljenih svetovalnih ur predpiše Eko sklad v Navodilih za izvajanje podpornih aktivnosti koordinatorjev, ki so del te pogodbe in se spreminjajo s predhodnim obvestilom Eko sklada.

Eko sklad se zaveže plačati opravljene svetovalne ure koordinatorjev izključno v primeru, da so podporne aktivnosti izvedene skladno s to pogodbo.

**Obračunavanje storitev**

**4. člen**

Prijavitelj bo Eko skladu po potrditvi Zbirnega obrazca opravljenih svetovalnih ur in Poročila o opravljenih podpornih aktivnostih za izvedbo aktivnosti iz točke a) in b) 2. člena te pogodbe predvidoma do 15. dne v tekočem mesecu za pretekli mesec posredoval e-račun za plačilo vseh opravljenih svetovalnih ur.

Eko sklad je dolžan izvesti plačilo na transakcijski račun prijavitelja št.: \_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_.

Sredstva prijavitelju se izplačajo ob razpoložljivih sredstvih v roku 30 dni od prejema e-računa oz. po potrditvi ustreznosti e-računa.

## Prepoved dvojnega financiranja

## 5. člen

Za stroške po tej pogodbi ne smejo biti prejeta sredstva iz drugih virov. V kolikor se ugotovi dvojno financiranje, bo prijavitelj dolžan vrniti neupravičeno izplačana sredstva, in sicer skupaj z zakonskimi zamudnimi obrestmi od dneva nakazila sredstev na transakcijski račun do dneva vračila Eko skladu.

**Obveznosti prijavitelja in koordinatorjev**

**6. člen**

Prijavitelj in koordinatorji se zavezujejo, da:

* bodo aktivnosti, ki so predmet te pogodbe, izvedene v skladu z javnim pozivom ZER 2024, to pogodbo ter navodili Eko sklada;
* bodo aktivnosti, ki so predmet te pogodbe, izvedene strokovno pravilno, vestno in kvalitetno;
* bodo Eko sklad v roku 3 dni po podpisu oz. zavrnitvi podpisa Dogovora o sodelovanju s potencialnim vlagateljem, kopijo dogovora ali obvestilo o zavračanju podpisa oz. neodzivnosti (potencialnega) vlagatelja posredovali Eko skladu na elektronski naslov koordinatorji@ekosklad.si;
* bodo Eko sklad obvestili najkasneje v roku 3 delovnih dni od nastanka o dogodkih, ki bi lahko povzročili prekinitev ali kakršnokoli drugo motnjo pri izvajanju aktivnosti po tej pogodbi;
* se bodo koordinatorji, po potrebi pa tudi prijavitelji, redno udeleževali vseh informativnih delavnic in drugih sestankov, ki jih bo organiziral Eko sklad za potrebe izvajanja javnega poziva ZER 2024;
* se istih stroškov, ki se jih uveljavljalo po tej pogodbi, ne bo uveljavljalo tudi iz drugih virov;
* bo koordinator pri pregledovanju vseh dokazil ravnal skrbno in opozoril vlagatelje na vse pomanjkljivosti;
* bo vlagatelja seznanil s tem, da bo o formalni in vsebinski popolnosti oddane vloge presojano šele v upravnem postopku s strani Eko sklada in da ne jamči vlagatelju, da bo ta pridobil spodbudo v okviru javnega poziva ZER 2024, niti da Eko sklad ne prevzema odgovornosti glede tega.

V primeru daljše odsotnosti koordinatorja ali drugih razlogov, ki vplivajo na nezmožnost zagotavljanja podpornih aktivnosti, lahko prijavitelj določi njegovo zamenjavo z drugim koordinatorjem, ki je pogodbena stranka, da bi tako zagotovil neprekinjeno podporo vlagatelju ali pa o nezmožnosti zagotavljanja koordinatorja obvesti Eko sklad.

**Obveznosti Eko sklada**

**7. člen**

Eko sklad se zavezuje, da:

* da bo po podpisu te pogodbe prijavitelja ter koordinatorje vpisal na Seznam koordinatorjev objavljenem na spletnih straneh Eko sklada;
* bo prijavitelju plačal za opravljene aktivnosti skladno s to pogodbo;
* bo izvedel informativne delavnice, na katerih bo koordinatorje seznanjal s pogoji javnega poziva ZER 2024 ter ostalimi navodili;
* bo tekoče sporočal vse spremembe, ki bi lahko vplivale na potek izvajanja, ki so predmet te pogodbe.

**Skrbniki pogodbe**

**8. člen**

Skrbnik pogodbe in kontaktna oseba na strani Eko sklada je:

* Marko Turk, e-naslov: mturk@ekosklad.si, T: 01 241 48 75

Skrbnik pogodbe in kontaktna oseba na strani prijavitelja je:

* Ime priimek, e-naslov: \_\_\_\_\_\_\_\_\_\_\_\_\_\_, T: \_\_\_\_\_\_\_\_\_\_\_\_\_\_\_\_\_

**Varstvo osebnih podatkov, zaupnih informacij ter poslovne skrivnosti**

**9. člen**

Prijavitelj in koordinatorji so dolžni varovati osebne in ostale podatke o strankah ali drugih osebah, s katerimi pridejo v stik v zvezi z opravljanjem storitev po tej pogodbi, v skladu z določili veljavne zakonodaje, ki ureja varstvo osebnih podatkov.

Prijavitelj in koordinatorji so tako dolžni zagotoviti zavarovanje podatkov, ki obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

Eko sklad po svoji pooblaščeni osebi kontrolira zavarovanje podatkov, prijavitelj in koordinatorji pa mu morajo to kontrolo kadarkoli omogočiti.

Dolžnost varstva osebnih podatkov, zaupnih informacij in poslovnih skrivnosti velja tudi po prenehanju veljavnosti te pogodbe.

**Kršitev pogodbenih določil**

**10. člen**

Za kršitev te pogodbe s strani koordinatorja ali prijavitelja se šteje tako opustitev izvrševanja, nepravilno izvrševanje kot tudi nepravočasno izvrševanje obveznosti po tej pogodbi.

Za hujše kršitve te pogodbe se šteje zlasti:

* podajanje zavajajočih, nepopolnih ali napačnih informacij;
* ne posredovanje Dogovora o sodelovanju Eko skladu ali ne obveščanje Eko sklada o zavračanju podpisa Dogovora o sodelovanju ali neodzivnosti (potencialnega) vlagatelja;
* nepravilno izvajanje aktivnosti kot npr.:
* če se odda nepopolne ali prepozne vloge;
* neustrezno ravnanje v postopkih (npr. ni oddana ustrezna dokumentacija glede dopolnitve/zaključene dokumentacije, zahtevka za izplačilo);
* neustrezno spremljanje izvajanja pogodb za izvedbo ukrepa (npr. zamujen rok za podaljšanje trajanja pogodbe, zamujen rok za izvedbo vmesnega ali končnega ogleda izvedenega ukrepa ipd.);
* neodzivnost (npr. da se koordinator ne odziva na pozive vlagatelja in Eko sklada);
* da se iste stroške, ki se bodo uveljavljali v zahtevku za plačilo, uveljavlja še iz drugih virov;
* da se koordinator brez opravičljivega razloga ne udeleži informativnih delavnic, ki jih bo organiziral Eko sklad za potrebe izvajanja javnega poziva ZER 2024;
* ne sporoča sprememb, ki bi lahko vplivale na potek zagotavljanja podpornih aktivnosti.

**Zadržanje plačil, odstop in odpoved pogodbe ter vračilo sredstev**

**11. člen**

**Odstop od pogodbe**

Pogodbeni stranki lahko od pogodbe odstopita pred iztekom časa, za katerega je sklenjena, z odpovednim rokom 60 dni. Odstop od pogodbe lahko poda katera koli pogodbena stranka ob pogoju, da ima do druge pogodbene stranke poravnane vse svoje obveznosti.

Pogodbeni stranki sta soglasni, da v primeru, če katerakoli stranka predčasno odstopi od te pogodbe na podlagi utemeljenih razlogov, izgubi pravico do nadaljnjega plačila, razen do plačila tistih upravičenih stroškov, ki so vezani na že izpeljane aktivnosti skladno s to pogodbo. Šteje se, da med utemeljene razloge sodijo tudi nepričakovani razlogi nastali po sklenitvi te pogodbe, ki niso rezultat dejanj pogodbene stranke in jih le-ta ni mogla preprečiti, odpraviti ali se jim izogniti.

**Odpoved pogodbe**

V primeru zaznanih nepravilnosti oz. neustrezno opravljenih podpornih aktivnosti oz. neizpolnjevanju pogojev javnega povabila lahko Eko sklad brez posledic zanj odpove pogodbo, kar prijavitelju sporoči s pisno odpovedjo. Eko sklad si pridržuje pravico, da v primeru zaznanih nepravilnosti oz. neustrezno opravljenih podpornih aktivnosti oz. hujših kršitev pogodbenih obveznosti zadrži plačilo po tej pogodbi do odprave nepravilnosti ali kršitev, če je to mogoče, ali odpove pogodbo o sodelovanju in koordinatorje, ki so že vpisani na Seznam koordinatorjev, izbriše iz Seznama koordinatorjev, če pa še niso vpisani na Seznam koordinatorjev, pa ga na ta seznam ne uvrsti, prijavitelja pa o vsem tem obvesti na elektronski naslov, naveden v Prijavnem obrazcu. Zoper tak izbris ni pritožbe.

V kolikor se ugotovi, da je v postopku obdelave vloge oz. v fazi izvajanja projekta prišlo do resnih napak povzročenih s strani koordinatorja, nepravilnosti ali kršitve obveznosti, ali pa koordinator oz. prijavitelj Eko sklada ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oz. dokumente ali prikril informacije, ki bi jih bil v skladu s to pogodbo ali javnim pozivom ZER 2024 dolžan priložiti, ker bi lahko vplivali na odločitev spodbude, bo prijavitelj dolžan, za že izvršeno izplačilo sredstev, vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev na račun Eko sklada. Če je takšno ravnanje namerno, se bo obravnavalo kot goljufija in se bo s strani Eko sklada podal sum kaznivega dejanja.

V primeru, če Eko sklad ne izpolnjuje obveznosti iz te pogodbe, lahko prijavitelj prav tako pisno odpove pogodbo.

**Protikorupcijska klavzula**

**12. člen**

V skladu z določili 14. člena veljavnega Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri) je nična vsaka pogodba, pri kateri kdo v imenu ali na račun prijavitelja predstavniku ali posredniku prijavitelja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je skladu povzročena škoda ali je omogočena pridobitev nedovoljene koristi predstavniku Eko sklada, posredniku Eko sklada, koordinatorju ali kateremu od predstavnikov, zastopnikov ali posrednikov prijavitelja.

Pogodbeni stranki sta se dolžni vzdržati vsakršnih ravnanj iz prejšnjega odstavka.

V primeru, da Eko sklad ugotovi domnevni obstoj dejanskega stanja iz prvega in drugega odstavka tega člena, je dolžan sprožiti postopek ugotavljanja ničnosti pogodbe ter o tem obvestiti pristojne organe pregona.

**Končne določbe**

**13. člen**

Ta pogodba se sklepa za določen čas od podpisa te pogodbe s strani obeh pogodbenih strank do zaključka projekta posameznega vlagatelja oz. najkasneje do 30. 6. 2029, kar se zgodi prej.

**14. člen**

Vsaka pogodbena stranka lahko poda pisni predlog za spremembo ali dopolnitev te pogodbe. Morebitne spremembe ali dopolnitve bosta pogodbeni stranki uredili z dodatkom k tej pogodbi.

**15. člen**

Eko sklad in prijavitelj se sporazumeta, da bosta vsa morebitna vprašanja in nesoglasja reševala sporazumno in v duhu dobrih gospodarstvenikov. V primeru, da spora ne bo mogoče rešiti sporazumno, bo o sporu odločalo pristojno sodišče v Ljubljani.

**16. člen**

Pogodba začne veljati z dnevom podpisa obeh pogodbenih strank. Pogodba je napisana v X (\_\_\_\_) enakih izvodih, od katerih prejme vsaka pogodbena stranka po 1 (enega).

Ljubljana, \_\_\_\_\_\_\_\_\_\_ Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eko sklad, j.s. XXX

mag. Mojca Vendramin, \_\_\_\_\_\_\_\_\_\_\_\_\_\_\_\_\_\_\_\_\_,

direktorica direktor

Koordinatorji:

 \_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA**

Spodaj podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sem z Eko skladom, j.s., Bleiweisova cesta 30, 1000 Ljubljana (v nadaljevanju: Eko sklad):

(USTREZNO OBKROŽITE):

1. a) v delovnem razmerju na podlagi pogodbe o zaposlitvi
2. b) v pogodbenem razmerju, kjer delam preko kadrovske agencije
3. c) v drugem pogodbenem razmerju po katerem opravljam delo za organizacijo

ter na podlagi 24. člena Pravilnika o varstvu osebnih podatkov št. \_\_\_\_\_\_\_\_\_, sprejetega dne \_\_\_\_\_\_,

**IZJAVLJAM,**

I.

da sem seznanjen(a) z vsebino Uredbe 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov ali GDPR) in veljavnim Zakonom o varstvu osebnih podatkov, ter drugimi predpisi, ki urejajo varstvo osebnih podatkov na mojem delovnem področju.

II.

da sem bil(a) dne \_\_\_\_\_\_\_\_\_\_\_\_\_\_\_\_, poučen(a) o postopkih in ukrepih za zavarovanje osebnih podatkov pri Eko skladu in da sem bil seznanjen s Pravilnikom o varstvu osebnih podatkov in drugimi internimi akti Eko sklada, ki urejajo varstvo osebnih podatkov, ter da poznam pravice in obveznosti, ki iz tega izhajajo.

III.

da sem bil(a) istega dne kot pod točko II. seznanjen(a) do katerih osebnih podatkov dostopam in obdelujem pri mojem delu in z dovoljenim načinom obdelave ter opozorjen(a) na dolžnost varovanja osebnih podatkov, s katerimi sem se ali se bom seznanil(a) pri svojem delu kot poklicno tajnost, ter da sem bil(a) opozorjen(a), da sem zavezan(a) varovati osebne podatke, s katerimi sem se ali se bom seznanil(a) pri svojem delu, tudi po prenehanju delovnega ali drugega razmerja z Eko skladom.

IV.

da sem bil(a) istega dne kot pod točko II. poučen(a), da lahko kršitev dolžnosti iz točke II. predstavlja podlago za disciplinsko odgovornost, odpoved pogodbe oziroma uvedbo kazenskega postopka.

V Ljubljani, dne \_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_\_\_\_\_\_